Πρόταση απόφασης του Ευρωπαϊκού Κοινοβουλίου και του Συμβουλίου για την έγκριση σχεδίου δράσης για την περίοδο 1995-1999 για την καταπολέμηση του καρκίνου εντός του πλαισίου δράσης στον τομέα της δημόσιας υγείας (94/C 139/09) (Κείμενο που παρουσιάζει ενδιαφέρον για τον ΕΟΧ) COM(94) 83 τελικό - 94/0105(COD)

(Υποβλήθηκε από την Επιτροπή στις 26 Απριλίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Εκτιμώντας:

ότι, κατά τις συνεδριάσεις του τον Ιούνιο του 1985 στο Μιλάνο και το Δεκέμβριο του 1985 στο Λουξεμβούργο, το Ευρωπαϊκό Συμβούλιο τόνισε τα πλεονεκτήματα της έναρξης ενός ευρωπαϊκού προγράμματος καταπολέμησης του καρκίνου 7

ότι το Συμβούλιο και οι εκπρόσωποι των κυβερνήσεων των κρατών μελών που συνεδρίασαν στο πλαίσιο του Συμβουλίου ενέκριναν ψήφισμα στις 7 Ιουλίου 1986 σχετικά με ένα πρώτο πρόγραμμα δράσης των Ευρωπαϊκών Κοινοτήτων για την καταπολέμηση του καρκίνου (1) και στις 17 Μαΐου 1990 την απόφαση 90/238/Ευρατόμ, ΕΚΑΧ, ΕΟΚ για τη θέσπιση ενός δεύτερου προγράμματος δράσης στα πλαίσια του προγράμματος «η Ευρώπη κατά του καρκίνου» (2), για την περίοδο 1990-1994 7

ότι το Ευρωπαϊκό Κοινοβούλιο στο ψήφισμά του της 15ης Δεκεμβρίου 1993 ζήτησε να εντατικοποιηθούν οι δραστηριότητες για την καταπολέμηση του καρκίνου 7

ότι, στο ψήφισμα της 13ης Δεκεμβρίου 1993 (3), το Συμβούλιο κάλεσε την Επιτροπή να υποβάλει σε εύθετο χρόνο σχέδιο τρίτου προγράμματος δράσης που να λαμβάνει υπόψη το ψήφισμα του Συμβουλίου της 27ης Μαΐου 1993 σχετικά με τη μελλοντική δράση στον τομέα της δημόσιας υγείας καθώς και τους στόχους και βελτιώσεις που καθορίζονται στο παράρτημα του ψηφίσματος 7

ότι η πρόληψη του καρκίνου αποτελεί προτεραιότητα για κοινοτική δράση εντός του πλαισίου δράσης στον τομέα της δημόσιας υγείας που καθορίστηκε από την Επιτροπή, ενώ παράλληλα παραμένει συμβατή με άλλα μέτρα που έχουν ήδη αναληφθεί από την Κοινότητα στον τομέα αυτό 7

ότι, σύμφωνα με την αρχή της επικουρικότητας, οι ενέργειες σχετικά με θέματα που δεν υπάγονται στην αποκλειστική αρμοδιότητα της Κοινότητας, όπως αυτά που αφορούν την πρόληψη του καρκίνου, πρέπει να αναλαμβάνονται μόνον από την Επιτροπή όταν λόγω της κλίμακας των αποτελεσμάτων τους μπορεί να πραγματοποιηθούν καλύτερα σε κοινοτικό επίπεδο 7

ότι η συνεργασία με τους αρμόδιους διεθνείς οργανισμούς και με τρίτες χώρες πρέπει να ενισχυθεί 7

ότι ο καρκίνος είναι μια σοβαρή νόσος που έχει σχέση με τον τρόπο ζωής και οι εγγενείς παράγοντες κινδύνου πρέπει να υπερκερασθούν, ιδίως η κατανάλωση καπνού, η οποία έχει επίσης επίδραση στην καταπολέμηση άλλων νόσων, ιδίως των καρδιαγγειακών 7

ότι, με την εξασφάλιση της ευρύτερης διάδοσης των γνώσεων σχετικά με τις αιτίες του καρκίνου και την πρόληψη, της βελτιωμένης συγκριτικότητας και διάδοσης των πληροφοριών σχετικά με τα θέματα αυτά και την ανάπτυξη συμπληρωματικών ενεργειών, ιδίως στην αγωγή για την υγεία, το πρόγραμμα θα συμβάλει στην επίπτευξη αυτών των στόχων που τίθενται στο άρθρο 129 της συνθήκης 7

ότι η συμβουλευτική επιτροπή και οι εθνικές επιτροπές συντονισμού διαδραματίζουν σημαντικό ρόλο στην εφαρμογή του προγράμματος 7

ότι η συνεργασία με τους αρμόδιους διεθνείς οργανισμούς και με τις τρίτες χώρες πρέπει να ενισχυθεί 7

ότι, από λειτουργική άποψη, οι επενδύσεις που έγιναν κατά τη διάρκεια των προηγούμενων προγραμμάτων δράσης όσον αφορά τόσο τα ευρωπαϊκά πειραματικά δίκτυα όσο και την κινητοποίηση όλων εκείνων που συμμετέχουν στην καταπολέμηση του καρκίνου πρέπει να εξασφαλισθούν και να αναπτυχθούν 7

ότι, εντούτοις, πρέπει να αποφευχθεί η πιθανή άσκοπη επανάληψη των προσπαθειών με την προώθηση ανταλλαγών εμπειριών και με την κοινή ανάπτυξη των βασικών δομοστοιχείων ενημέρωσης για το κοινό, για την αγωγή σε θέματα υγείας και για την κατάρτιση μελών του υγειονομικού προσωπικού 7

ότι, για να αυξηθεί η αξία και ο αντίκτυπος του προγράμματος δράσης, πρέπει να πραγματοποιείται συνεχής αξιολόγηση των μέτρων που αναλαμβάνονται με ιδιαίτερη αναφορά στην αποτελεσματικότητά τους και την επίτευξη των στόχων τόσο σε εθνικό όσο και σε κοινοτικό επίπεδο και, εφόσον χρειάζεται, να προβαίνουν στις αναγκαίες τροποποιήσεις 7

ότι το πρόγραμμα δράσης θα πρέπει να είναι πενταετούς διαρκείας προκειμένου να δοθεί ο απαιτούμενος χρόνος για την υλοποίηση των ενεργειών και την επίτευξη των στόχων που έχουν τεθεί,

ΑΠΟΦΑΣΙΖΟΥΝ:

Άρθρο 1

Εγκρίνεται κοινοτικό πρόγραμμα δράσης για την καταπολέμηση του καρκίνου διάρκειας από την 1η Ιανουαρίου 1995 έως τις 31 Δεκεμβρίου 1999.

Άρθρο 2

Η Επιτροπή εξασφαλίζει την υλοποίηση των ενεργειών που καθορίζονται στο παράρτημα σύμφωνα με το άρθρο 5 της παρούσας απόφασης και σε στενή συνεργασία με τα κράτη μέλη και με ιδρύματα και οργανισμούς που δραστηριοποιούνται στον τομέα της πρόληψης του καρκίνου.

Άρθρο 3

Η αρμόδια για τον προϋπολογισμό αρχή καθορίζει τους χρηματοδοτικούς πόρους που είναι διαθέσιμοι για κάθε οικονομική χρήση.

Άρθρο 4

Η Επιτροπή εξασφαλίζει τη συνέπεια και τη συμπληρωματικότητα μεταξύ των κοινοτικών ενεργειών που πρόκειται να εφαρμοσθούν βάσει του προγράμματος δράσης και των άλλων σχετικών κοινοτικών προγραμμάτων και πρωτοβουλιών περιλαμβανομένου του προγράμματος έρευνας στον τομέα της βιοϊατρικής και της υγείας το οποίο εντάσσεται στα κοινοτικά ερευνητικά προγράμματα πλαίσια με βάση αυτό το πρόγραμμα δράσης και τα άλλα σχετικά κοινοτικά προγράμματα και πρωτοβουλίες, περιλαμβανομένου του προγράμματος έρευνας στον τομέα της βιοϊατρικής και της υγείας στο πλαίσιο των κοινοτικών προγραμμάτων πλαισίων στον τομέα της έρευνας.

Άρθρο 5

Κατά την εφαρμογή του προγράμματος δράσης, η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 6

1. Κατά τη διάρκεια της εφαρμογής του προγράμματος δράσης ενθαρρύνεται η συνεργασία με τρίτες χώρες και με διεθνείς οργανισμούς που δραστηριοποιούνται στον τομέα της δημόσιας υγείας, περιλαμβανομένου του Παγκόσμιου Οργανισμού Υγείας και της διεθνούς υπηρεσίας για την αντικαρκινική έρευνα.

2. Οι χώρες ΕΖΕΣ και οι χώρες της Κεντρικής και της Ανατολικής Ευρώπης μπορούν να συνεργαστούν στις δραστηριότητες που περιγράφονται στο παράρτημα με βάση τις συνθήκες που καθορίζονται στις συμφωνίες που συνήφθησαν με την Κοινότητα.

Άρθρο 7

1. Η Επιτροπή θα δημοσιεύει ετήσιες εκθέσεις σχετικά με την πρόοδο του προγράμματος δράσης και τη δυνατότητα κοινοτικής χρηματοδότησης των διαφόρων τομέων δράσης λαμβάνοντας υπόψη εκθέσεις που θα συντάσονται από κάθε κράτος μέλος. Οι ετήσιες αυτές εκθέσεις θα υποβάλλονται στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.

2. Με βάση ενδιάμεση έκθεση της Επιτροπής, που θα υποβληθεί πριν το 1997, το Ευρωπαϊκό Κοινοβούλιο και το Συμβούλιο θα αξιολογήσουν τις ενέργειες που πρόκειται να αναληφθούν. Μια γενική έκθεση θα υποβληθεί στο τέλος του προγράμματος δράσης.

(1) ΕΕ αριθ. C 184 της 23. 7. 1986, σ. 19.

(2) ΕΕ αριθ. L 137 της 30. 5. 1990, σ. 31.

(3) ΕΕ αριθ. C 15 της 18. 1. 1994, σ. 1.

ΠΑΡΑΡΤΗΜΑ

ΜΕΤΡΑ ΠΟΥ ΘΑ ΕΦΑΡΜΟΣΘΟΥΝ ΚΑΤΑ ΤΗΝ ΠΕΡΙΟΔΟ 1995 ΕΩΣ 1999

I. ΜΗΤΡΩΑ ΚΑΡΚΙΝΟΥ ΚΑΙ ΕΠΙΔΗΜΙΟΛΟΓΙΚΕΣ ΜΕΛΕΤΕΣ

1. Υποστήριξη για ανταλλαγές πληροφοριών και εμπειρίας σχετικά με τη συλλογή και διάδοση αξιόπιστων και συγκρίσιμων δεδομένων για τα μητρώα καρκίνου (ρυθμός εμφάνισης, θνησιμότητα και ποσοστό επιβίωσης). Ανάπτυξη και ενδυνάμωση ευρωπαϊκού δικτύου σε συνεργασία με τη διεθνή υπηρεσία για την αντικαρκινική έρευνα (IARC).

2. Υποστήριξη για την πραγματοποίηση επιδημιολογικών μελετών σε ευρωπαϊκό επίπεδο και για τη διάδοση των συμπερασμάτων τους όσον αφορά τον προσδιορισμό των καρκινογενών ουσιών (φυσικών, χημικών και βιολογικών), των κινδύνων που ανακύπτουν από την έκθεση σε αυτές, τις μεθόδους πρόληψης, καθώς και για την εκτίμηση των ποσοστών επιβίωσης και των πηγών διαφορών στα ποσοστά αυτά. Με βάση τασυμπεράσματα αυτά, υποστήριξη για την κατάρτιση και διάδοση συστάσεων. Ομαδικές μελέτες σχετικά με τον καρκίνο, τη διατροφή και την υγεία (δίκτυο EPIC), υποστήριξη για επιδημιολογικές μελέτες που βασίζονται στην έρευνα σχετικά με τη διατροφή ως δυνητικού παράγοντα πρόληψης (προσδιορισμός προστατευτικών παραγόντων, τροποποίηση ορισμένων διαιτητικών παραγόντων) και, εφόσον χρειάζεται, τους προληπτικούς χημικούς παράγοντες.

II. ΠΡΟΛΗΨΗ

Α. Ενημέρωση του κοινού

3. Θέσπιση ετήσιας εβδομάδας «Η Ευρώπη κατά του καρκίνου».

4. Βελτίωση της αποτελεσματικότητας των μηνυμάτων πρόληψης του καρκίνου, ιδίως των συστάσεων του ευρωπαϊκού κώδικα καταπολέμησης του καρκίνου, με την υποστήριξη στοχοθετημένων μέτρων (για δασκάλους, παθολόγους κ.λπ.) και δοκιμαστικών σχεδίων, μελετών και αναλύσεων των τεχνικών προαγωγής της υγείας και αξιολογήσεων της δράσης στον τομέα αυτό.

5. Υποστήριξη δικτύων δοκιμαστικών ενεργειών για την παροχή πληροφοριών και ανταλλαγών όσον αφορά την πρόληψη του καρκίνου που να λαμβάνουν υπόψη τις συστάσεις του ευρωπαϊκού κώδικα καταπολέμησης του καρκίνου, καθώς και τις συστάσεις των επιτροπών εμπειρογνωμόνων που συνεδριάζουν για το σκοπό αυτό με στόχο να συμβάλουν στην επισήμανση και τη διάδοση της ορθής πρακτικής.

6. Προώθηση πληροφοριών και εκστρατείες ευαισθητοποίησης για συγκεκριμένες ομάδες πληθυσμού σχετικά με την προαγωγή της υγείας και την πρόληψη του καρκίνου, ιδίως σε δημόσιους χώρους και στο χώρο εργασίας.

7. Ενθάρρυνση σχεδίων με ευρωπαϊκή διάσταση σχετικά με την πρόληψη της κατανάλωσης καπνού, αξιολόγηση της εφαρμογής των συστάσεων σχετικά με τη χρήση καπνού σε δημόσιους χώρους. ιδίως στις δημόσιες μεταφορές και στα εκπαιδευτικά ιδρύματα. Προώθηση πολιτικής που στοχεύει στην προστασία των πιο ευάλωτων ομάδων από τον κίνδυνο του παθητικού καπνίσματος, ιδίως των εγκύων γυναικών και των παιδιών. Αξιολόγηση της επίδρασης των μέτρων που λαμβάνονται στα κράτη μέλη για τη μείωση της κατανάλωσης καπνού, π.χ. με την απαγόρευση και τον έλεγχο της άμεσης ή έμμεσης διαφήμισης, τον αποκλεισμό του καπνού από το δείκτη τιμών και τη διάδοση των γνώσεων που αποκτήθηκαν από τέτοιες αξιολογήσεις. Υποστήριξη και αξιολόγηση των δοκιμαστικών μέτρων για την πρόληψη της κατανάλωσης του καπνού στο πλαίσιο των δικτύων ανταλλαγών μεταξύ των κρατών μελών π.χ. δίκτυα πόλεων μη καπνιζόντων κατοίκων, νοσοκομείων όπου απαγορεύεται το κάπνισμα και νεανικών λεσχών σε συνεργασία με εργαζομένους στον τομέα της υγειονομικής περίθαλψης και δασκάλους.

8. Επιλογή, διάδοση και αξιολόγηση του αντικτύπου των βέλτιστων μεθόδων μείωσης της κατανάλωσης καπνού στα κράτη μέλη στα πλαίσια δοκιμαστικών μέτρων για την εφαρμογή των μεθόδων αυτών σε σύνδεση με τους εργαζομένους στον τομέα της υγειονομικής περίθαλψης. Συνεχής ταξινόμηση των επικίνδυνων ουσιών και παρασκευασμάτων με στόχο τη βελτίωση της συσκευασίας και της σήμανσης.

Β. Αγωγή σε θέματα υγείας

9. Συμβολή στη διαμόρφωση και εφαρμογή ολοκληρωμένων προγραμμάτων αγωγής σε θέματα υγείας σε διάφορα πλαίσια, δίνοντας εξαιρετικά σημαντική προσοχή στην πρόληψη του καρκίνου. Ορισμός και εφαρμογή των συμπληρωματικών σχεδίων για την πρόληψη του καρκίνου για ορισμένες ομάδες σε διαφορετικά πλαίσια. Αξιολόγηση των πρωτοβουλιών αγωγής σε θέματα υγείας με προτεραιότητα στη μεγαλύτερη ευαισθητοποίηση των ατόμων όσον αφορά την ευθύνη τους για τη δική τους υγεία, στην πρόληψη της κατανάλωσης καπνού, στην προώθηση υγιεινής διατροφής και στην ευαισθητοποίηση των ατόμων σχετικά με τους κινδύνους που σχετίζονται με την υπερβολική έκθεση του δέρματος στην υπέρυθρη ακτινοβολία.

10. Υποστήριξη ανταλλαγών εμπειριών με βάση τα ολοκληρωμένα προγράμματα αγωγής σε θέματα υγείας με στόχο τη βελτίωση της αρχικής και συνεχιζόμενης κατάρτισης για δασκάλους και επόπτες σχεδίων στον τομέα της πρόληψης του καρκίνου, λαμβάνοντας υπόψη στο πλαίσιο αυτό την εμπειρία που αποκτήθηκε στο πλαίσιο προγραμμάτων όπως το Erasmus και στο πλαίσιο των ενεργειών στήριξης της Επιτροπής στον τομέα της εκπαίδευσης.

11. Υποστήριξη για την παραγωγή, διάδοση και αξιολόγηση του αντικτύπου του κοινοτικού εκπαιδευτικού υλικού που σχετίζεται με την πρόληψη του καρκίνου, ιδίως εκείνου που δοκιμάσθηκε στα δοκιμαστικά δίκτυα.

12. Εφαρμογή των μελετών και διάδοση των συμπερασμάτων τους, καθιστώντας με τον τρόπο αυτό δυνατή τη βελτίωση του επιπέδου των γνώσεων σχετικά με τις αντιλήψεις των νέων όσον αφορά τον καρκίνο, τον καπνό, τη διατροφή και τους κινδύνους που σχετίζονται με την υπερβολική έκθεση του δέρματος στην υπέρυθρη ακτινοβολία. Πραγματοποίηση αναλύσεων με στόχο τη βελτίωση της αποτελεσματικότητας των προγραμμάτων πρόληψης στα παιδιά και τους νέους.

Γ. Κατάρτιση εργαζομένων στον τομέα της υγειονομικής περίθαλψης

13. Επιδιώκοντας την εφαρμογή της σύστασης της Επιτροπής της 8ης Νοεμβρίου 1989 σχετικά με την κατάρτιση του υγειονομικού προσωπικού στο ζήτημα του καρκίνου, βοήθεια με την εισαγωγή και την περιοδική αξιολόγηση του αντικτύπου των ευρωπαϊκών δοκιμαστικών δικτύων στην αρχική και συνεχιζόμενη κατάρτιση σε θέματα καρκίνου για τα ιατρικά, νοσηλευτικά και οδοντιατρικά επαγγέλματα.

14. Υποστήριξη της κινητικότητας των ιατρικών επαγγελμάτων (ιδιαίτερα των εκπαιδευτών) με σκοπό τη βελτίωση των θεωρητικών και πρακτικών γνώσεων σχετικά με τον καρκίνο (αρχική πρόληψη, μαζικός πληθυσμιακός έλεγχος, ιδίως για τον καρκίνο του μαστού και του τραχήλου της μήτρας, πρώιμη διάγνωση και ποιότητα της περίθαλψης) μεταξύ εκείνων των κορυφαίων κέντρων στα κράτη μέλη που προσφέρουν κατάρτιση υψηλής ποιότητας, όπου η κινητικότητα αυτή δεν εξασφαλίζεται με βάση υφιστάμενα κοινοτικά προγράμματα όπως το COMETT II ή το FORCE.

15. Υποστήριξη ανταλλαγών εμπειριών και κατάρτισης και διάδοσης συστάσεων συνεδρίων για επίτευξη συναίνεσης σχετικά με την ορθή ιατρική πρακτική και συστάσεων από ομάδες εμπειρογνωμόνων με σκοπό την επιτάχυνση της διάδοσης και της εφαρμογής των αποτελεσμάτων των ελεγχόμενων μελετών. Προπαρασκευή εκπαιδευτικού υλικού ευρωπαϊκού ενδιαφέροντος που στοχεύει στη βελτίωση της κατάρτισης σε θέματα καρκίνου για εργαζομένους του τομέα υγειονομικής περίθαλψης, ιδίως μέσω της χρήσης διαλογικών προγραμμάτων υπολογιστών 7 αξιολόγηση του αντικτύπου του υλικού αυτού στα δοκιμαστικά δίκτυα. Ιδίως, υποστήριξη για την ανάπτυξη, εφαρμογή και αξιολόγηση δομοστοιχείων πρόληψης που προβλέπονται για τα ιατρικά επαγγέλματα και μοντέλων για τη βοήθεια στη διάγνωση και στη λήψη αποφάσεων όσον αφορά τη θεραπεία.

III. ΠΡΟΛΗΨΗ ΜΕΣΩ ΠΡΩΙΜΗΣ ΑΝΙΧΝΕΥΣΗΣ ΚΑΙ ΣΥΣΤΗΜΑΤΙΚΟΥ ΠΛΗΘΥΣΜΙΑΚΟΥ ΕΛΕΓΧΟΥ

16. Υποστήριξη της εισαγωγής και αξιολόγησης των ευρωπαϊκών δικτύων δοκιμαστικών σχεδίων στον τομέα του μαζικού πληθυσμιακού ελέγχου για καρκίνο του μαστού και της μήτρας, με βάση τις συστάσεις που θεσπίστηκαν σε ευρωπαϊκό επίπεδο όσον αφορά την εξασφάλιση της ποιότητας του πληθυσμιακού ελέγχου και υποστήριξη για τη διοργάνωση συνεδριάσεων με σκοπό την εξέταση του εφικτού της επέκτασης των δοκιμιστικών σχεδίων σε εθνικά και περιφερειακά επίπεδα.

17. Υποστήριξη της προετοιμασίας σε ευρωπαϊκό επίπεδο και της διάδοσης κοινής ορολογίας και κατάταξης με σκοπό τη βελτίωση της ποιότητας των ανατομικών και κυτταροπαθολογικών ερμηνειών, ιδίως των ύποπτων όγκων στο στήθος και τη μήτρα, ιδίως για ανατόμους και κυτταροπαθολόγους στην Ευρωπαϊκή Κοινότητα.

18. Υποστήριξη ευρωπαϊκών μελετών σκοπιμότητας για πρώιμο μαζικό πληθυσμιακό έλεγχο για άλλους καρκίνους (της ωοθήκης, του προστάτη, του δέρματος, του παχέος εντέρου/ορθού και της στοματικής κοιλότητας), λαμβάνοντας ιδιαίτερα υπόψη τα ιατρικά, ψυχολογικά, κοινωνικά και οικονομικά στοιχεία.

IV. ΜΕΛΕΤΕΣ ΚΑΙ ΜΕΤΡΑ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΤΗΣ ΠΕΡΙΘΑΛΨΗΣ ΤΩΝ ΚΑΡΚΙΝΟΠΑΘΩΝ

19. Υποστήριξη ευρωπαϊκών μελετών και διάδοση των συμπερασμάτων τους, ιδίως στο πλαίσιο συνεδριάσεων σε ευρωπαϊκό επίπεδο και ανταλλαγών εμπειριών, με σκοπό την απόκτηση καλύτερης κατανόησης και τη βελτίωση της αποτελεσματικότητας των μεθόδων του ποιοτικού ελέγχου τόσο στη διάγνωση (ακτινολογική και ανατομοκυτταροπαθολογική εξέταση) όσο και στη θεραπεία (ακτινοθεραπεία και χημειοθεραπεία), περιλαμβανομένης της παρηγορητικής αγωγής λαμβάνοντας ιδιαίτερα υπόψη την ποιότητα ζωής των ασθενών. Διάδοση και αξιολόγηση της ορθής πρακτικής στο ζήτημα της εξασφάλισης ποιότητας στα δίκτυα δοκιμαστικών σχεδίων.

V. ΕΡΕΥΝΑ

20. Συμβολή στήριξης στην επιλογή προτεραιοτήτων για την αντικαρκινική έρευνα που θα πραγματοποιηθεί με βάση τα κοινοτικά προγράμματα πλαίσια στον τομέα της έρευνας και ειδικά το πρόγραμμα έρευνας στον τομέα της βιοϊατρικής και της υγείας που περιλαμβάνει βασική και κλινική αντικαρκινική έρευνα. Υποστήριξη για τη δημιουργία ευρετηρίου ευρωπαϊκών μέτρων βασικής και κλινικής έρευνας για τον καρκίνο 7 βοήθεια στη μεταφορά σε κλινικές δοκιμές των αποτελεσμάτων της βασικής έρευνας 7 δίκτυα ανταλλαγής πληροφοριών για κλινικές δοκιμές σε πρόοδο και βοήθεια στην έναρξη εφαρμογής κλινικών δοκιμών πολλαπλών κέντρων και πολυεθνικών με σκοπό την επιτάχυνση της αξιολόγησης των νέων μεθόδων περίθαλψης.